  Виталий Пронин Эмъян удысын 55 учреждение оптимизация улэ сюрыны быгатоз.Та сярысь журналистъёслы вераз ваньбур кусыпъёсъя министр Рустэм Зайнуллин. Оптимизация ортчытыса, элькун бюджетэ ватсаса 17 миллион манетлэсь ятыр коньдон пыртэмын. Та уж азинтӥськоз туэ но.- Ӵектонъёс келямын ни Мугорез кыдатон культурая, спортъя но егитъёсын ужан политикая министерствое, - шуиз Рустэм Зайнуллин. - Озьы ик оптимизация ортчытыны кулэ культура удысын. Кун учреждениос уката трос Дышетонъя но наукая, Тазалыкез утёнъя министерствоосын, соин ик соос пӧлысь но куд-огзэ пытсано яке огазеяно луоз.Эмъян удысын 55 учреждение оптимизация улэ сюрыны быгатоз. Со пӧлысь 50-эзъя Правительство но Тазалыкез утёнъя министерство куспазы вераськизы ни: 10 эмъян учрежденилэн юртэз выжтэмын луоз Калыкез утён, семья но демография политикая министерстволы, 4-ез - муниципал кылдытэтъёслы, 7-ез вузамын луоз, 14-зэ ярантэмен лыдъялозы, отӥосыз Тазалыкез утёнъя министерствое ик кылёзы.- Бен, оптимизация ортчытэмлэсь азьло одно юамын луоз калыклэн мылкыдыз, ас кылзэс вераны кулэ интыосысь аскивалтонъя ёзъёс но,  - ватсаз ваньбур кусыпъёсъя министр.Элина Кумачёва Туспуктӥз А. Горбунов  